સામગ્રી: અમેરિકા યુદ્ધગ્રસ્ત અફઘાનિસ્તાનમાં 18 વર્ષોથી હાજર પોતાના સૈનિકોને હવે પરત બોલાવવા માગે છે અને આ વિશે ચર્ચા થઈ રહી છે. આ ચર્ચા વચ્ચે અફઘાનિસ્તાનના દરેક ખૂણામાં હિંસા વધી રહી છે. 

હિંસાથી થનાર માનવીય ક્ષતિનો અંદાજો લગાવવા માટે બીબીસીએ ઑગસ્ટના મહિનામાં થનાર હિંસાની દરેક ઘટનાના દસ્તાવેજ તૈયાર કર્યા છે. 

બીબીસી આ વાતની પુષ્ટિ કરે છે કે એક મહિનાની અંદર સુરક્ષામાં ચૂકના કુલ 611 બનાવ બન્યા હતા, જેમાં આશરે 2,307 લોકોનાં મૃત્યુ થયાં હતાં. આ વિશે કુલ 1,948 લોકો ઇજાગ્રસ્ત થયા હતા. 

જોકે, આ માત્ર આંકડાઓ છે પરંતુ જે ડેટા એકઠો કરવામાં આવ્યો તેનાથી જાણી શકાયું કે હાલના સમયમાં હિંસામાં મૃતકોમાં  સામાન્ય નાગરિકો અને તાલિબાનના સભ્યોની સંખ્યા વધારે છે. 

તાલિબાન અને અફઘાનિસ્તાનની સરકારે બીબીસી દ્વારા આપવામાં આવેલા આંકડાઓ પર સવાલો કર્યા છે.

અફઘાનિસ્તાનથી પોતાની સેના પાછી બોલાવવી એ અમેરિકાની વિદેશ નીતિનો મુખ્ય મુદ્દો છે.  

એક અઠવાડિયા પહેલાં અમેરિકન રાષ્ટ્રપતિ ડોનાલ્ડ ટ્રમ્પે તાલિબાન અને અમેરિકા વચ્ચે અફઘાનિસ્તાન શાંતિ વાર્તાને રદબાતલ કરી હતી. જોકે, હજુ આગળ વાતચીતની શક્યતા ખતમ નથી થઈ. 

પરંતુ આ દરમિયાન ઔપચારિક રીતે કોઈ પ્રકારનો યુદ્ધવિરામ ન હોવાને કારણે અફધાનિસ્તાનમાં દર અઠવાડિયે સંખ્યાબંધ લોકોનાં મૃત્યુ થઈ રહ્યાં છે. 

આ મહિનાના અંતમાં અફઘાનિસ્તાનમાં રાષ્ટ્રપતિની ચૂંટણી છે અને તે પહેલાં અહીં હિંસા વધવાની શક્યતા છે. 

અફઘાનિસ્તાનમાં હિંસાના સંબંધમાં બીબીસીએ કેવી રીતે આંકડા એકઠા કર્યા, એ રિપોર્ટના અંતમાં વાંચી શકો છો.

મોતના મંજરના 31 દિવસો 

બીબીસીને તપાસમાં જાણવા મળ્યું કે ઑગસ્ટ મહિનામાં દરરોજ અફઘાનિસ્તાનમાં થયેલી હિંસામાં 74 જેટલાં લોકોનાં મૃત્યુ થયાં હતાં.

ઈદ-ઉલ-અઝહાના તહેવાર દરમિયાન અફઘાન સરકાર અને તાલિબાને ત્રણ દિવસના અનૌપચારિક યુદ્ધવિરામનું પાલન કર્યું હતું.

પરંતુ બીબીસીના આંકડા એ વાતની પુષ્ટિ કરે છે કે તહેવારના દિવસોમાં પણ એટલે કે 10 ઑગસ્ટેની સાંજથી લઈને 13 ઑગસ્ટની સાંજ સુધી 90 લોકોનો ભોગ લેવાયો હતો. 

27 ઑગસ્ટ, જ્યારે એક દિવસમાં સૌથી વધારે લોકોનાં મૃત્યુ થયાં હતાં, એક ઍરસ્ટ્રાઇકમાં 162 લોકોનો ભોગ લેવાયો અને 47 લોકો ઇજાગ્રસ્ત થયા હતા. આમાંથી મોટા ભાગના લોકો તાલિબાનના સભ્યો હતા. 

સામાન્ય લોકો પર સૌથી ઘાતક હુમલો 18 ઑગસ્ટના દિવસે થયો હતો જેમાં 112 લોકોનાં મૃત્યુ થયાં હતાં.

આમાંથી કાબુલમાં એક લગ્ન સમારંભ પર થયેલા...\nઅગાઉની સામગ્રીનો સારાંશ નીચે મુજબ કરી શકાય છે:
બીબીસીને પોતાની એક તપાસમાં જાણવા મળ્યું છે કે ગત ઑગસ્ટ મહિનામાં અફઘાનિસ્તાનમાં દરરોજ 74 લોકો માર્યા ગયા હતા. જેમાં પુરુષો, મહિલાઓ અને બાળકોનો સમાવેશ થાય છે.